Bratislavský Slovan v sobotu na Kuchajde oslavoval 98. výročie založenia klubu. Potlesk si vyslúžili mladí slovanisti U16, ktorí okrem majstrovského titulu, ktorý si zabezpečili tri kolá pred koncom triumfovali aj na Memoriále Petra Dubovského. V bohatom programe si na svoje prišli dospelí aj deti. V ideálnom počasí sme boli svedkami krájania narodeninovej torty, ktorej tvar stelesňovalo nové Tehelné pole. Prítomní boli aj hráči a realizačný tím A-mužstva, ktorí sa zapojili do súťaží, v ktorých súťažili s fanúšikmi. Preťahovanie lanom sa stalo korisťou fanúšikov, hráči Slovana boli úspešnejší v pochode na drevách. Deti si prišli na svoje pri streľbe na bránu, v ktorej stál Dominik Greif. Jeho hendikepom bol šál, ktorý mu zakrýval oči. Zaujímavou disciplínou bola aj streľba na bránu, pred ktorou sa musel strelec pred exekúciu desaťkrát otočiť okolo lopty. Rundič v záverečnom rozstrele dokonca dvadsaťkrát.Už tradíciu Dňa Slovana je Slovan cup, na ktorom hrajú fanúšikovia belasých proti sebe. Tento rok proti sebe súperilo dvanásť družstiev.
Športový riaditeľ klubu Richard Trutz v krátkom príhovore dodal:"Teší nás, že sa nám podarilo vyhrať Slovenský pohár, budúcu sezónu, na ktorú prípravu zahájime už čoskoro, chceme byť úspešnejší". Už 19.6. sa belasí dozvedia meno súpera, na ktorého narazia v predkole Európskej ligy."Žreb býva o šťastí, preto veríme, a našim cieľom je postúpiť do skupinovej fázy, pripomenúť si nádherné zápasy z nedávnej minulosti s kvalitnými európskymi mužstvami." dodal Róbert Vittek. 23.6.2017 v Starom Meste Slovan odohrá duel so Zlínom, o trofej víťaza československého pohára.
[Best_Wordpress_Gallery id="67″ gal_title="den slovana 27.5.2017″]